ՀՀ բնապահպանության նախարար Արծվիկ Մինասյանն այսօր մամուլի ասուլիսի ընթացքում անդրադարձավ Ախթալայի ԼՀԿ-ի պոչանյութի խողովակատարի վնասվելուն, ինչի հետևանքով պոչանյութը լցվել է Ախթալայի թիվ 2 դպրոցի բակ: «Տեսչությունում հարուցված վարույթ կա, ես այս պահին ձեռնպահ կմնամ հայտարարություններ անելուց: Հարցը տեսչական մարմնի ուղիղ հսկողության տակ է և անմիջական ներկայացվածությունը կա: Բնապահպանության նախարարությունն այստեղ հանդես է գալիս ոչ միայն ահազանգը փոխանցողի, այլ մասնագիտական մոտեցումները ցուցաբերելու դերում»,-ասաց նա: